முஸ்லிம் காங்கிரஸிற்கு எதிரான தரப்பினர் இந்த கூட்டமைப்புக்குள் உள்ளடங்குவதால் மு.கா.வை அழிப்பதற்கான முயற்சியாக றவூப் ஹக்கீம் இதனை பார்க்கின்றார். ஆனால். உண்மையில் முஸ்லிம் காங்கிரஸ் சற்று வளர்சியடைந்த கட்சியாக இருப்பதால் ‘இவர்களோடு சேர்ந்து கொண்டு தமது வாக்குப்பலத்தை பகிர்ந்து கொள்ளத் தேவையில்லை’ என்றே அவர் கருதுகின்றார். முஸ்லிம் தனி அடையாள அரசியலில் தன்னைவிட சிரேஷ்டமானவர்களுடன் கூட்டுச் சேர்வதன் மூலம் தனது அதிகாரம் குறைவடைந்து போகலாம் என்ற அச்சமும் அவருக்கு இருக்கலாம். அத்துடன், முஸ்லிம் கூட்டமைப்பை சிங்கள தேசியம் விரும்பாது என்பது ஹக்கீமுக்கு தர்மசங்கடமான விடயமாகும். இவ்வாறான காரணங்களால் அவர் கூட்டமைப்புக்கு ஆதரவு தெரிவிக்கவில்லை எனலாம்.